PRAKIT ปิดตลาดบวกกว่า 4% หลังกำไร Q3/58 แจ่ม
PRAKIT ปิดตลาดวันนี้ราคาอยู่ที่ 19.30 บ. บวก 0.80 บ. หรือ 4.32% สูงสุดที่ 19.90 บ. ต่ำสุดที่ 18.60 บ. มูลค่าซื้อขายที่ 158.98 ลบ. โดยปัจจัยที่ส่งผลให้ราคาหุ้น PRAKIT ปรับตัวขึ้นแรงมาจากประเด็นที่กำไร Q3/58 เติบโต 314.50%
13 พ.ย. 2558

ผู้สื่อข่าวรายงานว่า บริษัท ประกิต โฮลดิ้งส์ จำกัด (มหาชน) หรือ PRAKIT ปิดตลาดวันนี้ราคาอยู่ที่ 19.30 บาท บวก 0.80 บาท หรือ 4.32% สูงสุดที่ 19.90 บาท ต่ำสุดที่ 18.60 บาท มูลค่าซื้อขายที่ 158.98 ล้านบาท ขณะที่ดัชนีตลาดหุ้นไทยโดยรวมลบ 0.13%
โดยปัจจัยที่ส่งผลให้ราคาหุ้น PRAKIT ปรับตัวขึ้นแรง คาดว่ามาจากประเด็นที่บริษัทแจ้งผลประกอบการงวดไตรมาส 3 สิ้นสุดวันที่ 30 กันยายน 58 มีกำไรสุทธิ 79.45 ล้านบาท หรือกำไรต่อหุ้น 1.47 บาท เพิ่มขึ้น 314.50% เทียบปีก่อนมีกำไรสุทธิ 19.17 ลบ.หรือกำไรต่อหุ้น 0.35 บาท
ส่วนงวด 9 เดือน มีกำไรสุทธิ 108.97 ล้านบาท หรือกำไรต่อหุ้น 2.01 บาท เพิ่มขึ้น 226.05% เทียบปีก่อนมีกำไรสุทธิ 33.42 ล้านบาท หรือกำไรต่อหุ้น 0.59 บาท เนื่องรายได้ค่าบริการเพิ่มขึ้น เนื่องจากลูกค้าของบริษัทย่อยรายหนึ่งเลื่อนการผลิตงานโฆษณาจากช่วงครึ่งปีแรกของปีนี้มาผลิตในงวดนี้
 